CELEX: E2010P0013
Language: el
Date: 2010-08-23 00:00:00
Title: Προσφυγή που ασκήθηκε στις 23 Αυγούστου 2010 από την Aleris Ungplan AS κατά της Εποπτεύουσας Αρχής της ΕΖΕΣ (Υπόθεση E-13/10)

25.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/21
            
         Προσφυγή που ασκήθηκε στις 23 Αυγούστου 2010 από την Aleris Ungplan AS κατά της Εποπτεύουσας Αρχής της ΕΖΕΣ
   (Υπόθεση E-13/10)
   2010/C 320/10
   Στις 23 Αυγούστου 2010 η Aleris Ungplan AS, εκπροσωπούμενη από τον κ. Jon Midthjell, δικηγόρο της Advokatfirmaet Midthjell AS, Grev Wedels plass 5, 0151 Oslo, ΝΟRWAY, άσκησε προσφυγή ενώπιον του Δικαστηρίου ΕΖΕΣ κατά της Εποπτεύουσας Αρχής της ΕΖΕΣ.
   Ο προσφεύγων ζητεί από το Δικαστήριο ΕΖΕΣ:
   
               1)
            
            
               Να ακυρώσει την απόφαση της Εποπτεύουσας Αρχής της ΕΖΕΣ αριθ. 248/10/COL για τις υποθέσεις αριθ. 66111 και 66744 της 21ης Ιουνίου 2010.
            
         
               2)
            
            
               Να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Ο προσφεύγων, Aleris Ungplan AS, αποτελεί ιδιωτική εταιρεία παροχής υπηρεσιών μέριμνας νέων στη Νορβηγία. Η Aleris Ungplan AS ανήκει εξ ολοκλήρου στον όμιλο Aleris Group, ο οποίος έχει την έδρα του στη Στοκχόλμη της Σουηδίας.
            
         
               —
            
            
               Ο προσφεύγων κατέθεσε καταγγελία στην Εποπτεύουσα Αρχή της ΕΖΕΣ ισχυριζόμενος ότι ο αποκλεισμός όλων των παρόχων υπηρεσιών μέριμνας νέων πλην των μη κερδοσκοπικών οργανισμών από δύο διαγωνισμούς ανάθεσης συμβάσεων για υπηρεσίες μέριμνας νέων στη Νορβηγία αντιβαίνει τη συμφωνία ΕΟΧ.
            
         
               —
            
            
               Με την επίμαχη απόφαση, η Εποπτεύουσα Αρχή της ΕΖΕΣ περάτωσε την υπόθεση, θεωρώντας ότι ο αποκλεισμός αυτός δεν αντιβαίνει τη συμφωνία ΕΟΧ.
            
         
               —
            
            
               Ο προσφεύγων ισχυρίζεται ότι η Εποπτεύουσα Αρχή της ΕΖΕΣ:
               
                           —
                        
                        
                           παρέλειψε να τηρήσει την αρχή της μη άσκησης διακρίσεων του άρθρου 2 της οδηγίας 2004/18/ΕΚ και τους κανόνες που ισχύουν σχετικά με τις δημόσιες συμβάσεις βάσει του δικαίου ΕΟΧ, και
                        
                     
                           —
                        
                        
                           παρέλειψε να αιτιολογήσει επαρκώς την απόφασή της.